cyanic-selkie/wikianc huggingface dataset:
Chromecast
Pirmās paaudzes Chromecast, kas bija video straumēšanas iekārta, tika publiskota 2013. gada 24. jūlijā un tajā pašā dienā bija nopērkama ASV teritorijā par 35 ASV dolāriem. 2014. gada 3. februārī tika publicēts Google Cast SDK, kas ļāva trešās puses izstrādātājiem radīt programmatūru, kas strādātu ar Chromecast. Saskaņā ar Google informāciju 2015. gada maijā bija pieejamas vairāk nekā 20 000 Google Cast savietojamas lietotnes.
Chromecast tika labi uztverts tehnoloģiju kritiķu vidū, kas slavēja iekārtas vienkāršumu un nākotnes lietotņu atbalsta potenciālu. Pasaulē pārdots vairāk par 20 miljoniem iekārtu, un saskaņā ar NPD Group datiem 2014. gadā tā bija pārdotākā straumēšanas iekārta ASV. No publicēšanas brīža līdz 2015. gadam maijam, iekārtas lietotāji veikuši vairāk nekā 1,5 miljardus straumēšanas pieprasījumu. 2015. gada septembrī tika izlaists otrās paaudzes Chromecast un arī tikai audio modelis ar nosaukumu Chromecast Audio.
CHEOPS
CHEOPS (no en, "Citplanētu raksturošanas pavadonis") ir Eiropas Kosmosa aģentūras (ESA) un Šveices orbitālā observatorija. CHEOPS paredzēta zināmo citplanētu raksturlielumu (masa, blīvums, sastāvs) noteikšanai. Tā ir Cosmic Vision programmas daļa. Observatorija orbītā tika palaista 2019. gada 18. decembrī.
Kosmisko aparātu izgatavoja Airbus Defence and Space Spānijas nodaļa uz AstroSat-300 (AstroBus-S) platformas bāzes. Tā izmēri starta konfigurācijā ir 1.5 x 1.5 x 1.5 m. Pavadoņa starta masa ir 273 kg, derīgās kravas masa 58 kg. Zinātniskais instruments ir optiskais Riči—Kretjēna teleskops ar 30 cm apertūru. Teleskops tika izgatavots Bernes Universitātē, tā daļas piegādāja no Itālijas, Beļģijas, Austrijas, Ungārijas, Vācijas un Apvienotās Karalistes.
CHEOPS tika palaista 08:54:20 UTC ar nesējraķeti Soyuz-ST-A / Fregat-M (lidojums VS23) no Gviānas kosmiskā centra. CHEOPS bija pavadoņa COSMO-SkyMed Second Generation (CSG-1) sekundārā krava; kopā ar to palaisti arī mazie pavadoņi OPS-SAT, EyeSat, ANGELS Orbitālā observatorija tika ievadīta Saules sinhronajā orbītā aptuveni 715 km augstumā.
2020. gada aprīļa vidū CHEOPS sāka zinātniskos novērojumus.
Sentdžordža pagasts (Dominika)
Sentdžordža pagasts (en) ir viens no desmit Dominikas pagastiem valsts dienvidrietumu daļā. Pagasts robežojas ar Sentpola pagastu ziemeļos, ar Sentdeivida pagastu ziemeļaustrumos, ar Sentpatrika pagastu austrumos un ar Sentlūka pagastu dienvidos. Pagastu rietumos apskalo Karību jūra.
Vilhelms Kons
Vilhelms Kons (de; Berlīne —  Berlīne) bija Vācijas šahists.
Biogrāfija
19. gadsimta beigās un 20. gadsimta sākumā bijis viens no spēcīgākajiem Vācijas šahistiem. 1898. gadā Ķelnē 11. Vācijas šaha savienības kongresā dalījis 2.—4. vietu ar Rudolfu Čarouseks un Mihailu Čigorinu (uzvarējis Eimoss Bērns). 1900. gadā starptautiskajā šaha turnīrā Minhenē ieņēmis 6. vietu. 1905. gadā Barmenas šaha festivāla B turnīrā izcīnījis 3. vietu. Piedalījies divos mačos, kuros abos zaudējis: 1894. gadā Berlīnē Kārlim Valbrotam ar 0:5 un 1910. gadā Berlīnē Ērhartam Postam ar 4½:7½ (+3, −6, =3).
Andriņi
Andriņi var būt:
Belorusskija
Belorusskija (ru) ir ciems Krievijas Federācijas Pleskavas apgabala Pitalovas rajonā, ietilpst Utrojas pagasta sastāvā kā pagasta administratīvais centrs. Izvietojies pagasta dienvidu daļā 8 km no rajona centra Pitalovas.
Vēsture
19. gadsimtā mūsdienu apdzīvotas vietas apkārtnē atradās Kozeļija Broda purvs (ru).
1977. gada 13. maijā sākās padomju saimniecības "Belorusskij" ciemata celtniecība Pitalovas ciema teritorijā. Sakarā ar ievērojamu Baltkrievijas PSR celtnieku ieguldījumu, 1981. gada 8. decembrī Pitalovas rajona padomes izpildkomiteja lēma jauntajam ciemam dot nosaukumu Belorusskija.
1982. gada 22. martā Pleskavas apgabala padomes izpildkomiteja reģistrēja ciemu. Kopš 1987. gada 11. februāra Belorusskija kļuva par jaunizveidotā Tulinas ciema centru.
2015. gada 11. aprīlī, kad Tulinas pagasts tika iekļauts Utrojas pagasta sastāvā, pagasta centrs tika pārcelts no Stehniem uz Belorusskiju.
Dižknābis
Dižknābis jeb svirpis (Coccothraustes coccothraustes) ir žubīšu dzimtas (Fringillidae) dziedātājputns, kas ir vienīgā suga dižknābju ģintī (Coccothraustes). Izšķir 6 pasugas.
Izplatība
Dižknābis izplatīts Palearktikā, sākot ar Rietumeiropas un Āfrikas ziemeļrietumiem, pāri Eirāzijas centrālajai daļai līdz Japānai un Kamčatkai. Reizēm ieklejo salās pie Aļaskas krastiem. Eiropas ziemeļu robeža sasniedz Zviedrijas un Somijas dienvidus. Ārpus Eiropas sastopami arī Turcijā, Irānas ziemeļos un Afganistānā. Eiropas populācija galvenokārt ziemo ligzdošanas areālā, vienīgi Austrumeiropas, kā arī Sibīrijas ligzdotāji pārvietojas ziemot uz rietumiem un dienvidiem.
Latvijā
Dižknābis Latvijā ir samērā parasts ligzdotājs, bet tā izplatība ir nevienmērīga. Ceļošanas laikā nav pārāk uzkrītošs, jo skaits nav liels, turklāt katru gadu tas ir atšķirīgs. Nelielā skaitā dižknābji regulāri ziemo. Latvijā sastopama nominālpasuga - Coccothraustes coccothraustes coccothraustes.
Izskats
Dižknābis ir vidēji liels putns ar lielu, apaļu galvu, masīvu, konisku knābi un īsu asti. Arī kājas ir īsas, rozīgi pelēkas. Tā ķermeņa garums ir 16—18 cm, spārnu izplētums 29–33 cm, svars 48—62 g. Lai arī abi dzimumi izskatās vienādi, mātītes ir nedaudz mazākas, to knābis mazāk masīvs un apspalvojums kopumā pelēcīgāks, mazāk košs. Kopumā apspalvojums ir brūns, mugura tumši brūna, vēders un krūtis gaiši brūni, galva oranžīgi brūna. Galvu no brūnā ķermeņa nodala gaiši pelēks kakls. Acis apskauj melns apspalvojums, kā arī pazode, atgādinot bārdiņu, ir melna. Spārni zilganmelni ar metālisku spīdumu, uz tiem balta šķērsjosla. Brūnajai astei balts gals, zemaste balta. Knābis vasarā melns, ziemā pelēks. Jaunie putni ir pelēcīgi, to krūtis ir dzeltenīgas, tiem nav melnā zoda un knābis ir dzeltenīgi pelēks. Jauniem tēviņiem pie knābja pamatnes var redzēt nedaudz melna apspalvojuma. Pavēderes jaunajiem putniem ir tumšākas nekā pieaugušajiem putniem.
Uzvedība
Dižknābja lidojums ir ātrs un taisns īsās distancēs, garākās distancēs lidojums ir viļnveidīgs. Pa zemi tas pārvietojas ar lēcieniem un, ja nepieciešams, ļoti viegli ceļas spārnos. Tos lidojumā var novērot līdz 200 metriem virs zemes līmeņa.
Migrācija
Atkarībā no izplatības areāla dižknābis var būt vai nu nometnieks, vai gājputns. Vairāk ziemeļos ligzdojošie putni biežāk migrē uz dienvidiem nekā dienvidos ligzdojošie. Jaunie putni biežāk migrē, salīdzinot ar pieaugušajiem, kā arī mātītes biežāk migrē, salīdzinot ar tēviniem. Migrācijas lidojumi parasti notiek gaišajā diennakts laikā, lai gan reizēm arī naktī. Dižknābijiem ir raksturīgi arī pārlidojumi barības meklējumos, kas ziemošanas teritoprijā var būt dažādos virzienos.
Barība
Dižknābis barojas galvenokārt ar sēklām, īpaši iecienītas ir dažādu augļu sēklas, piemēram, ķiršu vai plūmju. Putns bez grūtībām ar savu spēcīgo knābi saspiež augļu kauliņus, lai piekļūtu pie kodoloņiem. Knābja iekšpuse ir raupja, lai vieglāk būtu noturēt augļa kauliņu. Galvas muskuļi ir ļoti spēcīgi un knābja spēks var sasniegt 45 kgf. Dižknābis sēklas uzlasa gan uz zemes, gan kokos. Vasaras periodā tas medī kukaiņus, ar kuriem tiek baroti putnēni. Barībai tiek izmantoti arī lapu pumpuri, piemēram, ozolu pumpuri.
Ligzdošana
Vairošanās sezona sākas aprīļa beigās. Dižknābji ligzdo retinātās kolonijās, kurās parasti ir līdz 6 pāriem, bet var būt līdz 20 pāriem. Riesta laikā dižknābja tēviņš dzied, lai piesaistītu mātītes uzmanību. Ja mātīte atsaucas tēviņa dziedājumam, atlidojot pie tā, tēviņš sāk tai izrādīt savu uzmanību. Tas uzbož galvas un krūšu spalvas, nolaiž spārnus un izpleš asti. Izplešot spārnus, tas izrāda savas zaigojoši zilās spārnu spalvas. Ja mātītei tēviņš ir patīkams, tā pagriežas pret to un abi iet viens otram pretīm, apstājoties knābis pret knābi. Izrādot uzmanību tēviņš izpilda arī barošanas un lidošanas rituālu, kurā mātīte tiek vajāta starp koku zariem.
Dižknābis ligzdu vij vai nu kādā kokā, vai krūmā, zaru žāklē. Ligzdai ir kausveida forma, tā izvīta no smalkiem zariņiem, zāļu stiebriem un ķērpjiem. Dējumā ir 2—7 gaiši pelēkas olas ar dažiem tumšiem raibumiņiem. Inkubācijas periods ilgst 9—14 dienas, perē tikai mātīte. Par putnēniem rūpējas abi vecāki un tie tiek baroti ar kukaiņiem un sēkliņām. Apspalvojums jaunajiem putniem izaug 10—14 dienu vecumā. Sezonā var būt viens vai divi perējumi.
Sistemātika
Dižknābim ir 6 pasugas:
Āres
Āres var būt:
Luka (filma)
"Luka" (en) ir 2021. gada ASV datoranimācijas pieaugšanas fantāzijas filma, ko producējusi Pixar Animation Studios un izplata Walt Disney Studios Motion Pictures. Filmas režisors ir Enriko Kasarosa (pilnmetrāžas filmas debija), scenārija autori ir Džese Endrūss un Maiks Džonss, producente ir Andrea Vorena, un galvenās lomas ieskaņojuši Džeikobs Tramblejs, Džeks Dilans Greizers, Emma Bermane, Saverio Raimondo, Marko Baricelli, Maija Rūdolfa, Džims Gefigens, Pīters Sons, Lorenso Krisci, Marina Masironī un Sendija Mārtina.
Filmas darbība notiek Itālijas Rivjērā 1950.—1960. gados. Galvenais tēls ir Luka Paguro — jūras briesmonis — zēns ar spējām būt cilvēkbērns, kamēr ir uz sauszemes. Viņš kopā ar savu jauno draugu Alberto Skorfano iepazīst pilsētiņu Portoroso, kas pārvēršas piedzīvojumiem pilnā vasaras piedzīvojumā. Filmas stāsts guvis iedvesmu no Kasarosas bērnības Dženovā; vairāki Pixar mākslinieki filmas izstrādes procesā pavadīja laiku Itālijas Rivjērā, iepazīstot Itālijas kultūru un vidi. Jūras briesmoņi ir metafora par "būt atšķirīgam", kas brīvā formā balstīta uz seniem Itālijas reģionu mītiem un folkloru. Tāpat kā 2011. gada filma La Luna, filmas dizains un animācija ir ietekmējusies no ar roku zīmētas animācijas, leļļu animācijas un Hajao Mijadzaki stila. Kasarosa raksturo filmu kā cieņas izrādīšanu Federiko Fellīni un citiem itāļu filmu veidotājiem, ar nelielu Mijadzaki piedevu.
Animācijas filmas "Luka" pirmizrāde norisinājās Dženovas akvārijā, bet ASV kinoteātros to sāka demonstrēt no. Latvijā filmas pirmizrāde notika. Sakarā ar COVID-19 pandēmiju filma uzreiz bija pieejama arī straumēšanas platformā Disney+. Valstīs, kur nav pieejama straumēšanas platforma, filma tika demonstrēta kinoteātros. Filma saņēma pārsvarā pozitīvas kritiķu atsauksmes, kas slavē vizuālo stilu, balss aktieru sniegumu un nostalģiskas sajūtas. Filma nominēta 94. Kinoakadēmijas balvai kategorijā "Labākā animācijas filma".
Steivanči
Steivanči ir ciems Bērzgales pagastā, Rēzeknes novadā. Atrodas 258 km attālumā no Rīgas.
1870. gadi
1870. gadi bija gadu desmits, kas sākās 1870. gada 1. janvārī un beidzās 1879. gada 31. decembrī.
Tijana Bogičeviča
Tijana Bogičeviča (sr, dzimusi 1981. gada 1. novembrī) ir serbu dziedātāja. Viņa pārstāvēja Serbiju 2017. gada Eirovīzijas dziesmu konkursā Kijevā ar dziesmu "In Too Deep". Savā pusfinālā viņa ieguva 11. vietu, kas neļāva viņai kvalificēties finālam.
Iepriekš Tijana 2011. gada Eirovīzijā bija bekvokāliste tā gada Serbijas pārstāvei Ninai. Arī 2009. gadā viņa startēja Serbijas Nacionālajā atlasē 2009. gada Eirovīzijai "Beovizija 2009", bet tajā nekvalificējās finālam.
Heltermā
Heltermā (et) ir ciems Igaunijā, Hījumā apriņķa austrumos. Ciemā atrodas osta, no kuras kursē prāmis uz Rohukilas ostu, savienojot Hījumā salu ar pārējo Igauniju.
Lāslo Polgārs
Lāslo Polgārs (hu; dzimis, Ģenģešā, Ungārijā) ir Ungārijas pedagogs, kura trīs meitas - Judīte, Sofija, Žuža - ir pazīstamas šahistes.
Biogrāfija
Piedzimis reliģiozā ebreju ģimenē un bērnībā gribējis kļūt par rabīnu. Pēc 1956. gada Ungārijas revolūcijas viņa māte kopā ar māsu emigrējušas uz Rietumiem, bet Lāslo palicis kopā ar tēvu. Pēc ģimnāzijas beigšanas strādājis dažādus darbus: bijis metinātājs, vēlāk beidzis pedagoģijas kursus un kļuvis par skolotāju. 1967. gadā apprecējies ar Klāru Altbergeru, kura līdz laulībām dzīvojusi Aizkarpatu apgabalā Ukrainā un beigusi Užhorodas pedagoģisko institūtu.
Lielu iespaidu Polgāra pedagoģijas ideju izveidē deva amerikāņu psihologa Džona Votsona darbi, kas apstrīdēja talantu kā iedzimtu īpašību, bet uzskatīja to par audzināšanas rezultātu. Polgārs daudz pētīja tādu pazīstamu cilvēku kā Volfgangs Amadejs Mocarts un Kārlis Frīdrihs Gauss biogrāfijas un nonāca pie atziņas, ka bērni jau mazotnē var parādīt neparastus rezultātus, ja viņi tiek sistemātiski un intensīvi apmācīti. Lai pierādītu savas idejas praksē, Polgārs sevi pilnībā veltīja meitu audzināšanai. Kopā ar sievu viņam izdevās izņēmuma kārtā iegūt atļauju savu meitu mājas izglītībai.
Šaha spēli Polgārs izvēlējās tādēļ, ka tajā varēja viegli izsekot savu meitu panākumiem turnīros. Lai meitas sasniegtu labus rezultātus, viņš tās iesaistīja pārsvarā vīriešu šaha turnīros. Šāda prakse sākumā izraisīja Ungārijas šaha federācijas nepatiku, kā dēļ māsas Polgāras ilgi nevarēja pārstāvēt Ungāriju Pasaules šaha olimpiādēs un citās sacensībās. Vēlāk gan federācija pārdomāja, un māsu Polgāru dalība Ungārijas sieviešu šaha izlases sastāvā vainagojās ar Ungārijas komandas dubultuzvaru 1988. un 1990. gadā.
Visas trīs māsas kļuva par ļoti spēcīgām šahistēm - Žuža bija pasaules čempione šahā, Judīte ir viena no lielākā FIDE reitinga īpašniecēm un piedalās tikai vīriešu turnīros, Sofija ir starptautiskais meistars šahā vīriešu konkurencē.
Polgārs ir vairāku grāmatu autors, kurās viņš apraksta savu pieredzi meitu izveidē par šahistēm. Lai gan pedagoģijas eksperiments bija sekmīgs, tomēr ārpus Polgāru ģimenes ietvariem tas nav guvis sekotājus.
Īzāks
Īzāks bija Ābrahāma un Sāras vienīgais kopīgais dēls, kā arī Jēkaba un Ēzava tēvs. Viņš bija viens no Israēla tautas patriarhiem (abi pārējie bija Ābrahāms un Jēkabs). Saskaņā ar Pirmo Mozus grāmatu Ābrahāms bija 100 gadus vecs un Sāra vairs nebija reproduktīvajā vecumā, kad Īzāks piedzima. Īzāks bija vienīgais patriarhs, kura vārds netika mainīts un kurš nepameta Kanaānu. Viņš nomira 180 gadu vecumā, tādējādi viņš bija visilgāk dzīvojušais patriarhs.
Tommi Kiviste
Tommi Kiviste (fi, dzimis ) ir somu hokejists, spēlē aizsarga pozīcijā. Pašlaik (2018) Kiviste pārstāv KHL komandu Helsinku "Jokerit". Iepriekš Kiviste ir spēlejis AHL klubā Šarlotas "Checkers", Somijas hokeja līgas klubā Tamperes "Ilves" un KHL klubā Jekaterinburgas "Avtomobilist".
Somijas hokeja izlases sastāvā ir spēlējis trijos Pasaules čempionātos un 2018. gada ziemas olimpiskajās spēlēs.
Kims Kidoks
Kims Kidoks (ko; dzimis, miris ) bija Dienvidkorejas kinorežisors.
Kima režisētās filmas saņēma vairākas balvas pasaules lielākajos kinofestivālos — tostarp, Venēcijas kinofestivāla Zelta lauvas balvu par filmu Pietà (2012), Venēcijas kinofestivāla Sudraba lauvas balvu par labāko režiju filmai 3-Iron (2004), Berlīnes kinofestivāla Sudraba lāci par labāko režiju filmā Samaritan Girl (2004), un Kannu kinofestivāla Un Certain Regard balva par filmu Arirang (2011).
Kims nomira naktī uz 2020. gada 11. decembri slimnīcā Rīgā no COVID-19 radītajām komplikācijām.
Dover
Dover var būt:
Pēteris Kūlis
Pēteris Kūlis (dzimis ) ir latviešu alpīnists.
Jegorova (Kastuļinas pagasts)
Jegorova ir ciems Aglonas novada Kastuļinas pagastā. Izvietojies pagasta centrālajā daļā 3,5 km no pagasta centra Priežmales, 18 km no novada centra Aglonas un 251 km no Rīgas.
Apdzīvotā vieta izvietojusies pie autoceļa V569, netālu no Jegorovas ezera.
Sisplatīnas karš
Sisplatīnas karš, arī Argentīnas — Brazīlijas karš, norisinājās no 1825. gada 10. decembra līdz 1828. gada 27. augustam starp Brazīlijas Impēriju un Laplatas Savienotajām Provincēm. Kara rezultātā Brazīlija zaudēja kontroli pār Sisplatīnas provinci, kurā tika izveidota neatkarīga Urugvaja. Sisplatīnas karš Urugvajā tiek uzskatīts par Neatkarības karu.
Konflikts par šīs teritorijas kontroli aizsākās jau Spānijas impērijas un Portugāles koloniālās impērijas laikā un turpinājās haotiskajā Dienvidamerikas koloniju neatkarības cīņu laikā. 1811. gadā reģionu kontrolējošie spāņu kolonisti sacēlās pret Spānijas varu, taču jau 1814. gadā tie pievienojās kaimiņu provincēm federācijā pret jauno reģiona varas centru Buenosairesā. Izmantojot neskaidro situāciju, 1816. gadā Portugāles karaliste ieņēma šo teritoriju, 1820. gadā galīgi apspieda vietējo pretestību un oficiāli izveidoja Sisplatīnas provinci. 1822. gadā Brazīlija pasludināja neatkarību no Portugāles un izveidoja Brazīlijas Impēriju.
Buenosairesa, kas bija kļuvusi par Laplatas Savienoto Provinču galvaspilsētu, sāka veicināt nemierus Sisplatīnas provincē. 1825. gadā Sisplatīnas nemiernieku kongress pasludināja provinces neatkarību no Brazīlijas un pievienošanos Laplatas Savienotajām Provincēm. Brazīlija reaģēja, piesakot karu Savienotajām Provincēm. Brazīlijas flote bloķēja Buenosairesu un Montevideo, kas abas atradās pie Laplatas upes. Brazīlijas politiskā un militārā nestabilitāte noveda pie tā, ka imperators Pedru I pats neiesaistījās karaspēka vadībā. Savienoto Provinču karaspēks iegāja Sisplatīnā un Ituzaingo kaujā spēja apturēt brazīļu pretuzbrukumu.
Džuljāno in Kampānija
Džuljāno in Kampānija (it, ), zināma arī kā Džuljāno (Giugliano), ir pilsēta un komūna Itālijā, Kampānijas reģionā. Tā ir daļa no Neapoles metropoles. 2018. gadā pilsētā dzīvoja 124 tūkstoši iedzīvotāju.
Sisplatīnas karš
1827. gada 20. februārī notikusī Ituzaingo kauja bija vienīgā lielā abu armiju kauja karā. Pārējo laiku starp abām pusēm norisinājās nelielas sadursmes uz zemes un jūras. Brazīlijas flote veiksmīgi bloķēja Buenosairesu, taču tās armija bija pārāk vāja, lai atgūtu visu Sisplatīnas provinci. Abas karojošajās pusēs bija nogurušas no kara un uzsākās miera sarunas.
Lielbritānijas un Francijas organizētās miera sarunās abas karojošās puses parakstīja 1828. gada Montevideo līgumu, kas Sisplatīnas provincei piešķīra neatkarību, tajā izveidojot neatkarīgu Urugvaju. Līgums atstāja Brazīlijas kontrolē daļu no strīdīgajām teritorijām, kā arī nodrošināja tai brīvu kuģošanu pa Laplatas upi.
Grāds (leņķis)
Grāds ir plaknes leņķa mērvienība, kas parasti tiek apzīmēts ar grāda simbolu °, un ir vienāds ar 1/360 daļu no pilna leņķa. Tā nav Starptautiskās mērvienību sistēmas (SI sistēmas) mērvienība, lai gan plaši tiek izmantota. SI sistēmā leņķa mērvienība ir radiāns. Viens grāds ir vienāds ar π/180 radiāniem jeb aptuveni vienāds ar 0,01745 radiāniem. Leņķa lielumu grādos parasti mēra ar transportieri.
Sīkāk viens grāds tiek dalīts 60 loka minūtēs, kurus apzīmē ar ', un 3600 loka sekundēs, kurus apzīmē ar ". Viena loka sekunde tiek sadalīta 1000 loka milisekundēs (mas).
Montijs Paitons un Svētais Grāls
"Montijs Paitons un Svētais Grāls" (en) ir 1975. gada Apvienotās Karalistes komēdijas filma, kuras autori un aktieri ir humora trupas Monty Python dalībnieki (Greiems Čepmens, Džons Klīzs, Ēriks Aidls, Terijs Giljams, Terijs Džonss un Maikls Peilins). Filmas režisori ir Giljams un Džonss.
Filmas scenārijs ir radīts, iedvesmojoties no karaļa Artura leģendas, kurā trupas Monty Python dalībnieki parodē karaļa Artura meklējumus pēc Svētā Grāla.
Monty Python and the Holy Grail pirmizrāde notika. Filma bija komerciāli veiksmīga un tā saņēma pārsvarā pozitīvas kritiķu atsauksmes. 2011. gadā amerikāņu televīzijas kanāls ABC filmu ierindoja otrajā vietā, kā visu laiku labākā komēdijā.
2005. gadā, 30 gadus pēc filmas izdošanas, Aidls izmantoja filmas scenāriju, lai radītu mūziklu Spamalot, kas saņēma Tony balvu.
Beļģija olimpiskajās spēlēs
Beļģija olimpiskajās spēlēs piedalās kopš 1900. gada, kad vasaras olimpiskās spēles notika Francijas galvaspilsētā Parīzē. Kopš tā laika tā ir piedalījusies gandrīz visās vasaras olimpiskajās spēlēs, izņemot 1904. gada Senluisas spēles. ziemas olimpiskajās spēlēs Beļģija piedalās, kopš to izveidošanas 1924. gadā un ir piedalījusies gandrīz visās ziemas olimpiskajās spēlēs, izņemot 1960. gada Skoveli un 1968. gada Grenobles spēlēs.
Līdz šim Beļģija olimpiskajās spēlēs kopumā ir izcīnījusi 165 olimpiskās medaļas (46 zelta, 58 sudraba un 61 bronzas). No 165 medaļām lielākais vairums, 157 medaļas, ir izcīnītas vasaras olimpiskajās spēlēs un 8 medaļas ziemas olimpiskajās spēlēs. Beļģija ir izcīnījusi olimpiskās medaļas gandrīz visās vasaras olimpiskajās spēlēs, izņemot 1932. gada Losandželosas spēles. Visvairāk medaļas — 46 medaļas — tā izcīnīja 1920. gadā, kad pati arī organizēja vasaras olimpiskās spēles Antverpenē. Savukārt medaļas ziemas olimpiskajās spēlēs Beļģija ir izcīnījuši līdz šim 5 ziemas olimpiskajās spēlēs, visvairāk — 2 medaļas — tā izcīnīja 1948. gada Sanktmoricas spēlēs. Visvairāk medaļu no olimpiskajiem sporta veidiem/disciplīnām — 26 medaļas — Beļģijas sportisti ir izcīnījuši riteņbraukšanā, savukārt 20 medaļas ir izcīnītas loka šaušanā. Kopumā Beļģijas sportisti medaļas ir izcīnījuši 19 vasaras un 3 ziemas olimpiskajos sporta veidos/disciplīnās.
Medaļām bagātākie sportisti
''Šajā tabulā apkopoti tikai tie medaļnieki, kas pēc Starptautiskās olimpiskās komitejas datiem pārstāvot Beļģiju ir izcīnījuši trīs un vairāk olimpiskās medaļas. Pārējos sportistus skatīt uzskaitījumā.''
Dovera (Delavēra)
Dovera (en) ir pilsēta ASV, Delavēras štata un Kentas apgabala administratīvais centrs. Saskaņā ar 2010. gada ASV tautas skaitīšanas datiem, Doverā dzīvo 36 047 cilvēki, tādējādi tā ir otra lielākā pilsēta pēc iedzīvotāju skaita štatā aiz Vilmingtonas. Pilsētu 1683. gadā dibināja Viljams Penns, nosaucot to Anglijas pilsētas Duvras vārdā (en, Kentas grāfistē). Pilsēta izvietojusies Delmērvas pussalā Sentdžonsas upes krastā. Doveras lielākais darba devējs ir štata valdība. Doverā katru gadu notiek divi NASCAR posmi.
Žoklis
Žoklis cilvēkiem ir kauli sejas apakšējā pusē, kas nodrošina aizsardzību pret traumām, kā arī ir iesaistīti runāšanā, elpošanā un pārtikas sakošanā. Žoklis sastāv no augšžokļa (Maxilla) un apakšžokļa (Mandibula), kas ir savienoti ar skrimšļiem un locītavām. Augšžoklis ir fiksēts, bet apakšžoklis ir kustīgs un tiek kontrolēts ar dažādām muskuļu grupām.
Citiem dzīvnieku valsts pārstāvjiem par žokļiem tiek sauktas jebkuras stingras, bet artikulējamas, pie mutes novietotas struktūras, kuras var izmantot barības satveršanai un manipulēšanai ar to. Posmkāju žokļi ir no hitīna, un parasti ir izvietoti horizontāli, tos var veidot heliceras un mandibulas. To galvenā funkcija ir pārtikas iegūšana, nogādāšana mutē un/vai sākotnējā apstrāde.
Lielākajai daļai mugurkaulnieku žokļi ir no kaula vai skrimšļiem un atrodas vertikāli pretēji, veidojot augšējo žokli un apakšžokli.
Doņikova
Doņikova var būt:
Steķi (Rudzātu pagasts)
Steķi ir ciems Rudzātu pagastā, Līvānu novadā. Atrodas 191 km attālumā no Rīgas.
Apdzīvotā vieta atrodas pie autoceļa V754.
Iedzīvotāju skaita izmaiņas
Esošajās robežās, pēc CSB datiem.
Kapsēde
Kapsēde ir ciems Dienvidkurzemes novada Medzes pagastā, pagasta centrs. Izvietojusies pagasta dienviddaļā pie autoceļa P111 uz Baltijas ezera senkrasta 7,3 km attālumā no novada centra Grobiņas un 213 km no Rīgas.
Apdzīvotā vieta izaugusi pēckara gados pie bijušās Kapsēdes muižas (Kapseden, Kapsehden) centra, kur tika izveidots padomju saimniecības «Medze» centrs. Kapsēdē atrodas pagasta pārvalde, pamatskola, bērnudārzs, kultūras nams, bibliotēka. Vēstures pieminekļi ir Kapsēdes parks un Medzes vējdzirnavas. Rietumos no Kapsēdes atrodas divi dižakmeņi — Rudais akmens netālu no bijušās Kapsēdes dzelzceļa stacijas un Kapsēdes dižakmens pie dzelzceļa pārbrauktuves.
Astici
Ciema teritorijā atrodas vietējās nozīmes arheoloģiskais piemineklis - Asticu viduslaiku kapsēta.
Dūre
Dūre var būt:
Baiba Indriksone
Baiba Indriksone (dzimusi Rīgā) ir latviešu teātra un kino aktrise, Nacionālā teātra aktrise.
Dzīvesgājums
Dzimusi 1932. gadā Rīgā. Mācījās Valda Zālīša pamatskolā, vēlāk Rīgas 3. vidusskolā. Studēja Latvijas Valsts konservatorijas Teātra fakultātē, kopš 1952. gada darbojas Drāmas (Nacionālajā) teātrī.
Spēlējusi nozīmīgas lomas Rīgas kinostudijas filmās Vella kalpi (Lēne) un Limuzīns Jāņu nakts krāsā (Olita). Filmējusies arī Krievijas un Lietuvas kinostudiju filmās.
Indriksones laulībā ar kinorežisoru Aleksandru Leimani dzimis dēls Aivars Leimanis - pazīstams baleta mākslinieks.
Staldzenes stāvkrasts
Biotopi
Staldzenes stāvkrastā atrodas gan Eiropas, gan Latvijas nozīmes aizsargājamie biotopi: mežainas jūrmalas kāpas, boreālie meži, kaļķainas smiltāju pļavas, ar lakstaugiem klātas pelēkās kāpas. Dabas pieminekļa teritorijā sastopamas 8 īpaši aizsargājamas augu sugas. Vides aizsardzības pārvalde ierosināja palielināt dabas pieminekļa garumu no Lošupes Ventspils pilsētas virzienā.
Klasiskais liberālisms
Klasiskais liberālisms ir politiskā ideoloģija un liberālisma atzars, kas atbalsta un stimulē brīvo tirgu ar valsts neiesaistīšanos ekonomikā; pilsoniskās brīvības saskaņā ar likuma varu, uzsvaru liekot uz ierobežotu valdību, ekonomisko brīvību un politisko brīvību. Tas tika izstrādāts 19. gadsimta sākumā, balstoties uz iepriekšējā gadsimta politiskajām un ekonomiskajām idejām, reaģējot uz urbanizāciju un rūpniecisko revolūciju Eiropā un Ziemeļamerikā.
Klasiskais liberālisms, pretēji liberālajām nozarēm, piemēram, sociālajam liberālismam, negatīvāk raugās uz sociālo politiku, nodokļiem un valsts iesaistīšanos indivīdu dzīvē, un tas atbalsta deregulāciju. Līdz Lielajai depresijai un sociālā liberālisma uzplaukumam to lietoja zem ekonomiskā liberālisma nosaukuma. Kā termins klasiskais liberālisms tika lietots retronīmā, lai atšķirtu agrāko 19. gadsimta liberālismu no sociālā liberālisma. Pēc mūsdienu standartiem Amerikas Savienotajās Valstīs vienkāršs liberālisms bieži nozīmē sociālo liberālismu, bet Eiropā un Austrālijā vienkāršs liberālisms bieži nozīmē klasisko liberālismu.
Piķurgas
Piķurgas ir bijušais vidējciems, tagad Salaspils pilsētas ziemeļrietumu daļa, Salaspils novada Salaspils pagastā. Pie Piķurgām sākas Piķurgas upe.
Eduards Zariņš
Eduards Otto Zariņš (1876-1947) bija latviešu farmaceits, Latvijas Universitātes Medicīnas fakultātes un Veterinārmedicīnas fakultātes pirmais dekāns (1919-1920), profesors (1919), farmācijas goda doktors (1929). Viens no 1944. gada 17. marta Latvijas Centrālās padomes memoranda parakstītājiem. Viens no pirmajiem latviešu uzturzinātniekiem.
Dzīvesgājums
Dzimis 1876. gada 19. novembrī Jaunraunas pagasta Kalna Šautuvju mājās (tagad Priekuļu pagastā) zemnieka un hernhūtiešu brāļu draudzes locekļa Jēkaba Zariņa un viņa sievas Karlīnes ģimenē. Mācījās Jaunraunas pagastskolā un Kārļa Millera sešgadīgajā zēnu skolā, ko beidza 1896. gadā. Strādāja aptiekā Astrahaņā, pēc tam Saratovā un 1899. gadā Kazaņas universitātē ieguva aptiekāra palīga grādu. Studēja Tērbatas universitātes medicīnas fakultātē (1901-1904), bija farmācijas studentu korporācijas Lettgallia loceklis. Pēc universitātes beigšanas strādāja par aptiekas pārvaldnieku Dzērbenes ārsta A. Zēberga aptiekā. 1905. gadā strādāja Staroņikoļskas aptiekā Maskavā un 1906. gada sākumā devās uz Vīsbādeni, kur līdz 1907. gada septembrim strādāja par praktikantu un ārštata asistentu K. R. Frezeniusa zinātniskajā institūtā, specializējoties uztura un baudvielu ķīmijā. 1906. gada 30. septembrī Vīsbādenē salaulājas ar dziedātāju Annu Treifeldi (1878–1962). Strādāja par provizoru Sergijevskas aptiekā Pēterburgā (1907-1908) un līdztekus par laborantu Pēterburgas Kara medicīnas akadēmijas farmācijas ķīmijas laboratorijā. 1908. gada 13. decembrī Pēterburgas Kara medicīnas akadēmijā Eduards Zariņš ieguva farmācijas maģistra grādu par tēmu „Par galēniskiem preparātiem, kas pagatavoti no dažādu šķirņu balderiāņu saknēm”. No 1908. līdz 1918. gadam viņš bija Krievijas Zemkopības ministrijas bakterioloģijas laboratorijas vicedirektors un ķīmijas nodaļas vadītājs. E. Zariņu ievēlēja par Pēterburgas sieviešu medicīniskā institūta farmācijas un farmakognozijas katedras privātdocentu (1916), tad par Psihoneiroloģiskā institūta docentu uzturvielu un tiesu ķīmijā (1917) un II Petrogradas Universitātes profesoru (1918).
1919. gada aprīlī E. Zariņš atgriezās Latvijā un 1919. gada augustā Latvijas izglītības ministrs K. Kasparsons viņu iecēla par Latvijas Augstskolas profesoru un Medicīnas fakultātes dekānu. 1920. gadā viņš pilnībā pārgāja darbā uz Ķīmijas fakultāti, kur pildīja dekāna pienākumus, lasīja lekcijas uztura un baudvielu ķīmijā un farmācijas ķīmijā, kā arī vadīja uztura un baudvielu ķīmijas laboratoriju. 1923. gadā E. Zariņa ''mag. pharm.'' grādu pielīdzināja LU doktora grādam. No 1931. gada bija a/s "Farmācija" valdes priekšsēdētājs, organizēja opija, morfija, kodeīna, kodeīna fosfātu, urodāna, hematogēna u.c. ārstniecības preparātu ražošanu. Pēc Latvijas okupācijas 1940. gada 30. augustā viņu atlaida no Ķīmijas fakultātes dekāna un katedras vadītāja pienākumiem, bet vācu okupācijas laikā atkal atjaunoja darbā.
Otrā pasaules kara beigās 1944. gadā devās trimdā uz Vāciju, kur miris 1947. gada 23. jūlijā Lādē (tagad Petershāgenes pilsētas daļa).
LU fonda mecenāts
Eduards Otto Zariņš ir Latvijas Universitātes fonda zelta mecenāts. Atbalstīja LU 2000. gadā, kad pēc viņa gribas viņa mazmeitas nodeva augstskolas īpašumā dzimtās mājas ‘’Šautuvi’’ Priekuļu novadā ar nolūku vēlāk dibināt stipendiju fondu sekmīgākajam Ķīmijas fakultātes Farmācijas nodaļas studentam.
We Are the Champions
We Are the Champions ir britu rokgrupas Queen singls. To sarakstīja Fredijs Merkūrijs grupas 1977. gada albumam News of the World.
Singls guva ievērojamus panākumus, Apvienotās Karalistes singlu topā tas ierindojās otrajā vietā, savukārt ASV Billboard Hot 100 topā — 4. vietā. 2009. gadā We Are the Champions iekļuva Grammy slavas zālē.
Šī ir viena no rokmūzikas atpazīstamākajām himnām, kas kļuvusi par uzvaras himnu sportā, tāpat tā bija 1994. gada FIFA Pasaules kausa futbolā oficiālā dziesma.
Dankova
Dankova (ru) ir pilsēta Krievijā, Ļipeckas apgabalā, Dankovas rajona centrs. Izvietojusies apgabala ziemeļdaļā Donas upes krastā. Liels transporta mezgls, ķīmiskās, būvmateriālu un pārtikas rūpniecības centrs.
Vēsture
Dankova vai Donkova ir viena no vecākajām Donas augšteces pilsētām, kas pastāvējusi netālu no tagadējās pilsētas vēl pirms mongoļu iebrukuma. Tagadējā pilsēta dibināta 1586. gadā kā aizsardzības līnijas garnizons. 17. gadsimtā pilsētas militārā nozīme samazinājās un tā panīka. 1778. gadā tā kļuva par apriņķa pilsētu. Dankova stipri cieta 1791. gada ugunsgrēkā, kad tika iznīcināta visa vecās pilsētas daļas koka apbūve. 19. gadsimta beigās pilsēta bija ievērojams labības tirdzniecības centrs. 1890. gadā pilsēta savienota ar dzelzceļa satiksmi. 1925. gadā Dankova kļuva par ciemu, bet atkal sāka attīstīties 1940. gados, kad tika uzbūvēta kaučuka rūpnīca. 1959. gadā Dankovai atkal piešķirts pilsētas statuss.
Henks Viljamss
Hairems Kings "Henks" Viljamss (en; dzimis, miris ) bija amerikāņu dziedātājs, dziesmu autors un mūziķis. Iespējams, kantrimūzikas pirmā superzvaigzne. Tiek uzskatīts par vienu no 20. gadsimta nozīmīgākajiem un ietekmīgākajiem amerikāņu dziedātājiem un dziesmu autoriem.
29 gadus ilgās dzīves laikā ierakstījis 31 singlu, tai skaitā Move It on Over, Lovesick Blues, Your Cheatin' Heart, Hey, Good Lookin '  un I'm So Lonesome I Could Cry. Vēl 30 singli tika izdoti pēc mūziķa nāves. Vairākus gadus ilgušās muguras sāpes, alkoholisms, narkotiku lietošana pasliktināja Viljamsa veselību. Miris 1953. gadā no sirds mazspējas. Ticis uzņemts vairākās slavas zālēs.
Galvāni
Galvāni var būt:
Rodinske
Rodinske ir pilsēta Ukrainas austrumos Doneckas apgabalā. Izvietojusies apgabala rietumos, pakļauta Krasnoarmijskas pilsētas padomei.
Apdzīvotā vieta dibināta 1950. gadā sakarā ar divu jaunu akmeņogļu šahtu izbūvi — Rodinska (1954) un Krasnolimanska (1958). 1962. gadā piešķirtas pilsētas tiesības.
SpaceX Crew-3
SpaceX Crew-3 bija ASV uzņēmuma SpaceX kosmosa kuģa Crew Dragon lidojums. Tas orbītā tika palaists 2021. gada 11. novembrī NASA uzdevumā Commercial Crew Development programmā. Tajā pašā dienā kosmosa kuģis saslēdzās ar Starptautisko kosmosa staciju. Nolaižamais aparāts uz Zemes atgriezās 2022. gada 6. maijā
Crew-3 tika izmantots jauns kosmosa kuģa nolaižamais aparāts Endurance. Nesējraķetei izmantota pirmā pakāpe (sērijas numurs B1067), kas 2021. gada jūnijā kosmosā nogādāja kravas kuģi SpaceX CRS-22.
Apkalpe
Crew-3 apkalpe augšupceļā un lejupceļā:
Dublieru apkalpe:
Lidojuma gaita
SpaceX Crew-3 tika palaists 02:03:31 UTC ar nesējraķeti Falcon 9 Block 5 no Kanaveralas zemesraga Gaisa spēku stacijas starta laukuma SLC-39A.
Pēc derīgās kravas atdalīšanas raķetes pirmā pakāpe nolaidās uz peldošas platformas A Shortfall of Gravitas Atlantijas okeānā.
11. novembrī 23:32 UTC Endurance automātiskā režīmā saslēdzās ar SKS pie Harmony modulim pievienotā adaptera PMA-2 saslēgšanās mezgla IDA-2.
2022. gada 5. maijā 05:20 UTC kosmosa kuģis atvienojās no stacijas. 6. maijā 04:43 UTC nolaižamais aparāts nolaidās Meksikas līcī, Floridas tuvumā. Lidojums ilga 176 dienas 2 stundas 39 minūtes.
Augšmarna
Augšmarna ir Francijas departaments, viens no četriem Limuzēnas reģiona departamentiem. Departaments ir nosaukts Marnas upes vārdā, un ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Augšmarnas administratīvais centrs ir Šomo. Departaments administratīvi ir sadalīts trijos apgabalos (arrondissements):
Pērkoņi
Pērkoņi ir ciems Cēsu novada Skujenes pagastā. Atrodas pagasta dienvidu daļā 9 km no pagasta centra Skujenes, 29 km no Amatas novada domes un 106 km no Rīgas.
Apdzīvotā vieta atrodas pie autoceļa P31. Apkārtnē vairāki nelieli ezeriņi, to starpā Gaviešu ezers.
Steķintava
Steķintava ir ciems Kubulu pagastā, Balvu novadā. Atrodas 218 km attālumā no Rīgas.
Ciema apkārtnē atrodas Pērkonu ezers un Balvu ezers.
Garšāni
Garšāni var būt:
Bazalts
Bazalts ir vulkānisks iezis, kas satur vairāk nekā 65% laukšpatu, mazāk par 20% kvarcu un salīdzinoši daudz dzelzi un magniju. Bazalts ir veidojies, atdziestot bāziska sastāva magmai. Tas parasti ir tumšā krāsā. Zemes garoza galvenokārt sastāv no bazalta un granīta. No bazalta tiek izgatavoti bruģakmeņi, kā arī to izmanto celtniecībā. Agrāk bazalts tika arī izmantots dzirnakmeņu izgatavošanā.
Sakari Manninens
Somijas hokeja izlases sastāvā spēlējis 2018. gada Pasaules čempionātā un 2019. gada Pasaules čempionātā, kā arī 2018. gada ziemas olimpiskajās spēlēs.
Gonec-M № 21
Gonec-M № 21 (Гонец-М № 21) ir Krievijas pavadonis no zemo orbītu sakaru pavadoņu sistēmas Gonec-M. Tas orbītā palaists 2015. gada martā.
Gonec-M № 21 tika palaists 13:47:56 UTC ar nesējraķeti Rokot-KM no Pļeseckas kosmodroma. 15:45 UTC tas atdalījās no pēdējās pakāpes Briz-KM un bija ievadīts orbītā. Kopā ar to palaisti analoģiski sakaru pavadoņi Gonec-M № 22, Gonec-M № 23 un militārais pavadonis Kosmos-2504. 10. jūlijā paziņots, ka visi trīs Gonec-M nodoti ekspluatācijā.
Mariuss Trezors
Francijas futbola izlases sastāvā Trezors ir spēlējis 1978. un 1982. gada FIFA Pasaules kausā.
Sasniegums
Olympique de Marseille
Bordeaux
Individuālie apbalvojumi
Ladusi
Ladusi var būt:
Graši
Graši var būt:
Mikrofona aptauja 1988
1988. gada Mikrofona aptaujā par gada populārāko dziesmu tika saņemtas ap 77 000 klausītāju anketu. Šajā gadā Latvijā sākās Atmodas notikumi, un daudzas dziesmas ir saistītas ar tiem: uzvarēja "Remix" dziesma "Pie laika", kurā pieprasīta brīvība tēvzemei, turklāt pirmajā pieciniekā bija divas Eduarda Rozenštrauha dziesmas, kuras padomju laikā bija aizliegtas. Aptaujas noslēguma koncertā pirmoreiz piedalījās arī vairāki trimdas latviešu mūziķi.
Populārākās aptaujas dziesmas apkopotas skaņuplatē "Mikrofons '88".
Laides
Laides var būt:
Stendži
Stendži ir ciems Salnavas pagastā, Kārsavas novadā. Atrodas 285 km attālumā no Rīgas.
Buenos Aires
Buenos Aires var būt:
Latvijas PSR Tautas komisāru padome
Latvijas PSR Tautas komisāru padome (TKP) bija pēc Latvijas inkorporācijas PSRS sastāvā 1940. gada 26. augustā izveidota Latvijas PSR valdība, kas nomainīja pārejas periodam pēc Latvijas okupācijas izveidoto Kirhenšteina valdību.
Botsvānas futbola izlase
Botsvānas futbola izlase ir futbola komanda, kas pārstāv Botsvānu starptautiskās sacensībās. Labākais tās sasniegums ir kvalificēšanās Āfrikas Nāciju kausam 2012. gadā.
Havaju Karalistes valdnieku uzskaitījums
Šajā uzskaitījumā apkopoti Havaju Karalistes karaļi kopš 1795. gada, kad karaliste tika izveidota, līdz 1893. gadam, kad karaliste beidza pastāvēt.
Pirātu piedzīvojumi dārzeņu valstībā
"Pirātu piedzīvojumi dārzeņu valstībā" (angļu: The Pirates Who Don't Do Anything: A VeggieTales Movie) ir 2008. gada ASV animācijas filma, kuras režisors ir Maiks Navrocki. Galvenās lomas ieskaņojuši Fils Višers, Maiks Navrocki, Tims Hodžs, Kems Klārks, Jurijs Loventāls, Lora Džerova un Alans Lī. Šis ir turpinājums 2002. gada filmai "Jona: Piedzīvojumi Dārzeņu valstībā".
Filmas pirmizrāde notika un tā saņēma dažādus kritiķu novērtējumus, kas kritizēja scenāriju, bet slavēja animāciju. Filma bija kases izgāšanās, pie 15 miljonu budžeta tā nopelnīja tikai 13 miljonus ASV dolāru.
Baznīcas dziesma
Baznīcas dziesma vai himna ir reliģiska dziesma, kas īpaši uzrakstīta dievu, dievību, nozīmīgu cilvēku vai personifikāciju slavināšanai, dievināšanai un lūgšanām. Baznīcas dziesmu parasti izpilda dievkalpojumos vai reliģiskos rituālos. Baznīcu dziesmas parasti ir apkopotas dziesmu grāmatās.
Roberts Putnis
Roberts Putnis (dzimis 1976. gadā Alūksnē) ir latviešu politologs, sabiedriskais darbinieks, tulks, mediju politikas speciālists. Bijušais uzņēmējs un politiķis. No 2017. gada oktobrim līdz 2019. gada septembrim Roberts Putnis vadīja partiju "Progresīvie" kā tās valdes priekšsēdētājs un ģenerālsekretārs. No 2015. gada 16. aprīļa līdz 2017. gada 8. augustam pildījis Latvijas Republikas Kultūras ministrijas Mediju politikas nodaļas vadītāja pienākumus. No 2004. līdz 2008. gadam bijis biedrības "Sabiedrība par atklātību – Delna" padomes priekšsēdētājs. Iepriekš bijis Vācijas Sociāldemokrātiskās partijas biedrs.
2021. gada 8. jūnijā partijas “Progresīvie” valde izskatīja vairāk nekā 20 biedru iesniegumu ar lūgumu lemt par Roberta Putņa izslēgšanu no partijas. Biedri bija neapmierināti par Putņa publiskajiem izteikumiem, kuri, viņuprāt, “graujot partijas reputāciju, par nomelnošanu un centieniem kaitēt partijas nākotnei”. Valde pieņēma lēmumu aizmuguriski Putni no partijas izslēgt, un partijas vadība komentēja, ka Putnis arī agrāk aizskaroši izturējies pret partijas biedriem un tās darbību un viņam uz to vairākkārt norādīts, kā arī ka viņš lietojis plašsaziņas līdzekļus savas kritikas paušanai. Lēmumu par izslēgšanu apšaubīja partijas Ētikas komisija, tomēr Revīzijas komisija apliecināja tā atbilstību statūtiem. Roberts Putnis vēlāk komentēja, ka izslēgšana notikusi par kādu viņa interviju, kurā viņš vainoja partijas valdi "nolaidībā un bezatbildībā".
Roberts Putnis ir viens no Klubs "Māja" - jaunatne vienotai Eiropai izveidotājiem, biedrības Eiropas Kustība Latvijā valdes loceklis. No 2013. līdz 2015. gadam darbojies Latviešu kopībā Vācijā kā valdes vicepriekšsēdis. No 2013. gada līdz 2015. gadam Putnis bija arī Bavārijas Publiski zvērināto tulku un tulkotāju asociācijas prezidents.
Pēc aiziešanas no aktīvās politikas dzīvo Berlīnē un studē Austrijā bāzētajā Starptautiskajā pretkorupcijas akadēmijā. Savā Twitter kontā bieži publicē erotiska un pornogrāfiska satura attēlus, nosaucot to par sociālpolitisku manifestu un seksa industrijas darbinieku atbalstu.
Nikolajs Priede
Nikolajs Priede (1906—1990) bija latviešu inženieris, Finanšu ministra biedrs Kirhenšteina valdībā (1940).
Dzīvesgājums
Dzimis 1906. gadā Durbes pagastā zemnieka Friča Priedes ģimenē. Līdz 1926. gadam mācījās mašīnbūvi valsts Liepājas tehnikumā, studēja Latvijas Universitātes Mehānikas fakultātē, ko 1937. gadā beidza ar mašīnbūvniecības inženiera grādu. Strādāja Liepājas dzelzceļu galvenās un Liepājas Karostas darbnīcās, Liepājas drāšu fabrikā, sērkociņu skaliņu fabrikā un citos rūpniecības uzņēmumos. Bijis nelegālās Latvijas Komunistiskās partijas biedrs. 1939. gadā sāka strādāt A/S "Aldaris".
Pēc Latvijas okupācijas 1940. gada 4. jūlijā viņu iecēla par Finanšu ministra Kārļa Karlsona vietnieku ("finanču viceministru"). Viņa pārziņā bija tirdzniecības un rūpniecības, ārējās tirdzniecības un jūrniecības departamentu, saimnieciskās racionalizācijas institūtu, cenu inspekciju un zemes bagātību pētīšanas institūtu, kā arī vairāki Finanšu ministrijai pakļauti autonomi uzņēmumi un iestādes.
1940. gada 23. jūlijā viņu atcēla no amata un apcietināja "kā provokatoru", tomēr 23. septembrī atbrīvoja.
Miris 1990. gadā.
Udmurtu valoda
Udmurtu valoda (удмурт кыл) ir permiešu valoda, kas izplatīta Udmurtijā, Krievijas Federācijā, kur to galvenokārt lieto udmurti. Tā ir viena no Udmurtijas Republikas divām oficiālajām valodām (otra ir krievu valoda). Udmurtu valodas rakstībā izmanto pielāgotu kirilicu. Udmurtu alfabētā ir tie paši burti, kas krievu alfabētā, kā arī pieci papildu burti: Ӝ/ӝ, Ӟ/ӟ, Ӥ/ӥ, Ӧ/ӧ un Ӵ/ӵ. Tai visradniecīgākā ir komiešu valoda. Udmurtu valodā ir daudz aizguvumu no krievu un tatāru valodas.
Pastāv Vikipēdija umurtu valodā.
Augusts fon Gēdrihs
Augusts fon Gēdrihs (de; dzimis, miris ) bija vācu riteņbraucējs, olimpiskās sudraba medaļas ieguvējs šosejas riteņbraukšanā.
1896. gada vasaras olimpiskās spēles
Gēdrihs 1896. gada vasaras olimpiskajās spēlēs Atēnās startēja riteņbraukšanas grupas braucienā. Viņa rezultāts šajā disciplīnā bija 3 stundas 42 minūtes un 18 sekundes. Viņš izcīnīja otro vietu, sudraba medaļu, 20 minūtes atpaliekot no zelta medaļas ieguvēja grieķu riteņbraucēja Aristida Konstantinida.
Steponi
Steponi ir ciems Pušmucovas pagastā, Ciblas novadā. Atrodas 283 km attālumā no Rīgas.
Stilīgā māmiņa
"Stilīgā māmiņa" (en) ir 2004. gada ASV komēdija, kuras režisors ir Gerijs Māršals. Galvenās lomas atveido Keita Hadsone, Džoanna Kjūsaka, Helēna Mirena, Ebigeila Breslina un Haidena Panetjēra. Filmas pirmizrāde notika.
Helēna kļūst par māsas Lindsija trīs bērnu aizbildni pēc tam, kad Lindsija kopā ar savu vīru iet bojā autoavārijā.
Lumen Field
Lumen Field ir stadions Sietlā, Vašingtonas štatā, ASV. Tajā savas mājas spēles aizvada NFL komanda Sietlas "Seahawks" un MLS komanda Sietlas "Sounders".
Stadions tika atklāts 2002. gadā un tajā ir 68 740 skatītāju vietas NFL mačos un 37 722 skatītāju vietas MLS mačos. "Seahawks" atbalstīāji Lumen Field stadionā air uzstādījuši divus Ginesa rekordus par skaļāko pūli āra stadionā, 2013. gadā sasniedzot 136,6 decibelus, bet 2014. gadā 137,6 decibelus.
Gērijs Pleiers
Gērijs Pleiers (en; dzimis ) ir profesionāls dienvidāfrikāņu golferis. Viņš tiek uzskatīts par vienu no visu laiku izcilākajiem golferiem. Viņš ir uzvarējis deviņos lielajos čempionātos. Kopumā karjerā G. Pleiers ir uzvarējis 165 turnīros, kas notikuši sešos kontinentos sešu dekāžu laikā. 1974. gadā tika uzņemts golfa slavas zālē. Viņš ir viens no golfa lielā trijnieka kopā ar Džeku Nikleusu un Arnoldu Pālmeru.
Plaukstas locītava
Plaukstas pamata locītava (la) ir kustīgs augšdelma kaula un plaukstas savienojums. Plaukstas locītava nav viena izteikta locītava, bet to veido vairākas mazākas locītavas. Plaukstas pamatā ir 8 nelieli kauli. Tā ir elipsveida divasu locītava, kas ļauj plaukstu ne tikai atliek un saliekt, bet arī pavērst to gan īkšķa, gan mazā pirksta virzienā.
Solvita Krese
Solvita Krese (dzimusi 1967. gadā) ir mākslas kuratore un kritiķe, dzīvo Rīgā. Kopš 1997. gada S. Krese ir Sorosa Fonds — Latvija Laikmetīgās mākslas un kultūras programmas direktore.
Biogrāfija
S. Krese ir studējusi mākslas zinātni Latvijas Mākslas akadēmijā un kultūras menedžmentu Marcel Hicter institūtā. Kad Sorosa fonds – Latvija, Kultūras ministrija un Rīgas dome 2000. gadā nolēma veidot Latvijas Laikmetīgās mākslas centru (LLMC), S. Krese vadīja tā izveides procesu un kļuva par direktori.
S. Krese ir bijusi iniciatore un kuratore vērienīgiem starptautiskiem mākslas projektiem. Kopš 2009.gada S. Krese rīko laikmetīgās mākslas festivālu Surival kit. 2010.—2013.gadā pēc ekonomiskās krīzes kopā ar Sorosa fondu — Latvija S. Krese organizēja programmu "Brigāde", lai atbalstītu radošu un ilgtspējīgu uzņēmējdarbību, kas balstīta mākslā un kultūrā, S. Kreses vadībā Latvijas Laikmetīgās mākslas centrs organizēja Latvijas mākslinieku dalību 56. Venēcijas mākslas biennālē. un S. Krese bija Latvijas paviljona komisāre.
S. Krese ir daudzu mākslas pētniecības rakstu, mākslas izstāžu un mākslinieku katalogu tekstu autore. S. Kreses profesionālās intereses ir saistītas ar mākslas un urbānās vides attiecībām, mākslas sociālpolitisko kontekstu, kā arī Latvijas laikmetīgās mākslas mantojuma apzināšanu un popularizēšanu.
Kuratores darbs
S. Krese ir bijusi kuratore daudzām liela mēroga starptautiskām izstādēm, tai skaitā,
Renē van de Kerhofs
Renē van de Kerhofs (nl, dzimis ) ir bijušais Nīderlandes futbolists, spēlēja uzbrucēja pozīcijā. Vislabāk zināms par savu spēli FC Twente un PSV Eindhoven komandās. 2004. gadā van de Kerhofs tika iekļauts FIFA 100 sarakstā.
Nīderlandes futbola izlases sastāvā, kopā ar savu dvīņu brāli Villiju, van de Kerhofs spēlēja 1974. un 1978. gada FIFA Pasaules kausā.
Sasniegumi
PSV Eindhoven
Levi's Stadium
Levi's Stadium ir stadions Santaklarā, Kalifornijas štatā, ASV. Tajā savas mājas spēles aizvada NFL komanda Sanfrancisko "49ers". Stadions tika atklāts 2014. gadā un tajā ir 68 500 skatītāju vietas.
2016. gadā stadionā norisinājās Superkauss 50. Stadionā tiks aizvadītas 2026. gada FIFA Pasaules kausa spēles.
Landzāni
Landzāni var būt:
Džo Baidena kabinets
Šajā rakstā apkopoti Džo Baidena kabineta locekļi. Džo Baidens ASV prezidenta pienākumus sāka pildīt. Džo Baidens par ASV prezidentu tika ievēlēts ASV prezidenta vēlēšanās. Viņš ir Demokrātiskās partijas pārstāvis.
We Will Rock You
We Will Rock You ir britu rokgrupas Queen singls. To sarakstīja Braiens Mejs grupas 1977. gada albumam News of the World.
Lielākā dziesmas daļa ir izpildīta a capella, pēdējās 30 sekundēs ir Meja ģitāras solo.
Šis ir viens no grupas ievērojamākajiem un slavenākajiem singliem. Drīz pēc albuma izdošanas singli We Will Rock You un We Are the Champions radiostacijās tika atskaņoti viens pēc otra bez pārtraukuma. Žurnāls Rolling Stone ierindoja to 330. vietā 500 visu laiku labāko dziesmu sarakstā, RIAA to ierindoja 146. vietā gadsimta dziesmu sarakstā. 2009. gadā We Will Rock You iekļuva Grammy slavas zālē.
Štefans Efenbergs
Štefans Efenbergs (de, dzimis ) ir bijušais Vācijas futbolists, spēlēja pussarga pozīcijā, bijis Vācijas futbola izlases dalībnieks.
Savu karjeru sācis Borussia Monchengladbach komandā. Vēlāk spēlējis Bayern Munich un Itālijas komandā Fiorentina. 1994. gadā atgriezies Borussia Mönchengladbach, ar kuru 1995. gadā viņā izcīnīja Vācijas kausu. 1998. gadā Efenbergs otro reizi pievienojās Bayern Munich. Viņa posms Minhenes komandā bija veiksmīgs, izcīnot trīs Vācijas Bundeslīgas titulus, Vācijas kausu un UEFA Čempionu līgas trofeju 2001. gadā. Vēlāk neilgi spēlējis VfL Wolfsburg un Kataras komandā Al-Arabi.
Ar Vācijas futbola izlasi piedalījies 1992. gada Eiropas čempionātā un 1994. gada FIFA Pasaules kausā.
Sasniegumi
Bayern Munich
Endra un Luāra
Endra un Luāra ir Francijas departaments, viens no sešiem Centra reģiona departamentiem. Departaments tika nosaukts Endras un Luāras upes vārdā. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Endras un Luāras administratīvais centrs ir Tūra. Departaments administratīvi sīkāk dalās trijos apgabalos (arrondissements):
Forests Vaitekers
Forests Vaitekers (en; dzimis ) ir amerikāņu aktieris, kinoproducents un kinorežisors.